钦定古今图书集成/明伦汇编/闺媛典/第344卷 > 袁妙善
## 钦定古今图书集成/明伦汇编/闺媛典/第344卷 > 袁妙善

按《绍兴府志》：“袁妙善，山阴羊望村人。父子纯没于王
事，赀产丰给，遗幼子一人，宗党利其赀者甚众。妙善
方待年未字，保其弟，誓不适人，稍稍散其赀以安宗
党。及弟娶妇俞氏，未几弟亡，俞氏又没，妙善益励初
志，综缉家务不怠，宗党复攘臂临之。妙善乃立族孙
邦杰为后，家业自是益饶。邦杰生二子，次晟，登天顺”
八年进士，官御史。